थर्टीन लाइवज़
सच्ची घटनाओं पर आधारित
दिन 1
शनिवार 23 जून, 2018
उसे संभालो, चाई।
तुम कर सकते हो, चाई।
चलो, चाई। चलकर खाते हैं।
बैन चॉन्ग, थाईलैंड चियैंग राई प्रांत
अरे, प्रेम।
तुम्हारी माँ जन्मदिन के लिए स्पॉन्जबॉब वाला केक लाई हैं।
छोटे लड़के के लिए स्पॉन्जबॉब वाला केक!
मुझे तंग करना बंद करो।
पता है, हम कहाँ जा रहे हैं?
तुम्हारी पार्टी से पहले गुफ़ा में चलते हैं।
जन्मदिन वाले लड़के के लिए गुफ़ा में!
तुम्हारे साथ पार्क तक रेस लगाऊँगा।
तो तुम्हारे साथ चलना चाहिए।
तुरंत चलना चाहिए। जल्दी अंधेरा हो जाएगा।
कोच, मेरे पापा को पार्टी के लिए खाना बनाना है।
मैंने वादा किया था कि मदद करूँगा।
तुम अच्छे बेटे हो। पार्टी में मिलेंगे।
अच्छा, बाय। शाम के 7:00 बजे मिलेंगे।
थाम लुएँग गुफ़ा थाम लुएँग - खुन नाम नैंग नॉन फ़ॉरेस्ट पार्क
चलो!
अरे, आर्म!
चलो!
दोपहर के 3:07 बजे
कक्ष 3 प्रवेश से 800 मीटर दूर
चलो, धीरे चलो।
यहीं सबसे ज़्यादा मज़ा आता है।
चलते रहो!
शाम के 7:32 बजे
मैंने प्रेम से कहा था कि खेल के बाद सीधे घर चला आए।
अगर वे आएँ, तो उनसे कहना कि पार्टी शुरू करने का इंतज़ार कर रहे हैं।
माफ़ करना, देर हो गई।
दुकान पर काफ़ी काम था।
तुम चाई की माँ हो न?
हाँ।
मेरा मैच देखने का मन तो करता है, पर हमेशा काम में उलझी रहती हूँ।
बाय।
पता चला कि वे गुफ़ा में गए हैं।
-सब के सब? -हाँ।
ऐसी बारिश में?
पहले बारिश नहीं हो रही थी।
माफ़ करना।
गुफ़ा तक चलकर गाड़ी से उन्हें ले नहीं आना चाहिए?
लौटते समय पूरी तरह भीग जाएँगे।
इतनी देर तक गुफ़ा में क्या कर रहे हैं?
मानसून के जल्दी शुरू होने से,
उत्तरी थाईलैंड में भारी बरसात का पूर्वानुमान है।
मानसून?
वह तो आम तौर पर जुलाई में शुरू होती है।
मानसून नहीं हो सकता।
हर साल गुफ़ा में पानी भर जाता है।
चाई की साइकिल!
हम वही माँ-बाप हैं जिन्होंने पहले फ़ोन किया था।
-लड़कों का कुछ पता चला? -हमने देखा। और आगे नहीं जा सकते।
गुफ़ा में पानी भर रहा है।
प्राधिकारियों को फ़ोन किया है।
पानी भर रहा है। लड़के बाहर कैसे निकलेंगे?
मैंने मदद के लिए फ़ोन किया है। ज़रा रुकिए।
अंदर चलकर उन्हें ले आते हैं।
शांत रहिए, और मदद आने तक रुकिए।
चाई!
चाई! मेरी आवाज़ सुनाई दे रही है?
चाई!
मैं अभी खाने ही बैठा था।
माफ़ी, गवर्नर साहब।
सील्स को तैनात किया गया है?
वे जगह पर पहुँच गए हैं, सर।
सुबह के 12:47 बजे
-यही हैं? -हाँ।
-नमस्ते। -नमस्ते।
यह वर्न अन्सवर्थ हैं।
मैं इस प्रांत का गवर्नर हूँ। और आप?
कप्तान अर्नोंट सरवोंग।
नेवी सील्स, सर।
सब कुछ तंबू में ले जाओ।
मुझे ताज़ा जानकारी चाहिए।
मेरे आदमी स्कूबा सामान लेकर प्रवेश करेंगे।
इस तरफ़ आइए।
यह आदमी पास में ही रहता है, सर। गुफ़ा के बारे में जानता है।
-नमस्ते। -नमस्ते।
मैंने पूरी गुफ़ा का नक्शा तैयार किया है।
पानी भरने के बाद मैं अंदर नहीं गया।
तब अलग ही हाल होता है। कोई पागल ही अंदर जाएगा।
पर, अंदर काफ़ी तंग कोने हैं।
काफ़ी तंग हैं। लेकिन कुछ बड़े कक्ष भी हैं।
-यह अपने आदमियों को दिखाता हूँ। प्लीज़। -चलिए।
सर, मैं आपके लिए खाने को कुछ लाती हूँ।
बड़ी मेहरबानी।
देर तक रुकना पड़ सकता है।
दिशा वाली तार यहाँ से लगानी शुरू करो।
कक्ष 3 प्रवेश से 800 मीटर दूर
काफ़ी गहरी गुफ़ा है, कई किलोमीटर लंबी है,
इसमें कुछ तंग रास्ते हैं।
अगर लड़के काफ़ी अंदर तक घुस गए हों, तो कई घंटे और लग सकते हैं।
पर मुझे नेवी सील्स पर पूरा भरोसा है।
सुबह के 5:06 बजे
-नमस्ते, गवर्नर साहब। -नमस्ते।
सील्स आ रहे हैं।
हमें लड़के नहीं मिले।
अचानक से बाढ़ आ गई।
न कुछ दिखाई दे रहा है, न आगे जाने का रास्ता है।
पानी का बहाव तेज़ है और बदल रहा है।
फ़ुटबॉल टीम को फँसे हुए दो दिन हो चुके हैं।
दिन 2 रविवार 24 जून
थाई प्राधिकारियों ने 100 से अधिक सरकारी एजेंसियों को काम पर लगाया।
उन्हें बचाने के लिए, देश भर में चल रहे प्रयास में,
स्वेच्छाकर्मी इस प्रयास में जुड़े हैं और गुफ़ा में से पानी निकाल रहे हैं।
कर्मचारियों पर दबाव बढ़ रहा है कि वे किसी भी हाल में इन लड़कों की मदद करें।
मंत्रीजी।
गवर्नर साहब। मुझे पूरी जानकारी दीजिए।
पानी निकालना शुरू हो गया।
मुझे पता है।
इलाके के सबसे बड़े पंपों की मदद से।
मैंने खुद उनका आदेश दिया।
गोताखोर आगे नहीं बढ़ पाए हैं।
पानी काफ़ी ऊँचा है।
पानी में डूबे हिस्से तंग हैं और आगे जाना मुश्किल है।
प्रवाह भी तेज़ है।
आपको लड़के नहीं मिले? और यह भी नहीं पता कि वे कहाँ हैं?
या फिर यह कि वे ज़िंदा भी हैं?
पता है कि अगले हफ़्ते आपका तबादला होने वाला था,
पर यह खत्म होने तक, आप यहीं गवर्नर के नाते रहेंगे।
-सुना आप इस पहाड़ को अच्छे से जानते हैं। -एकदम।
आपको पता है कि गुफ़ा में पानी भर गया है। अंदर कुछ लड़के फँसे हुए हैं।
आप कौन हैं?
थनेट नटिस्री। मैं बैंकॉक से आया पानी का इंजीनियर हूँ।
सरकार ने आपको बुलाया?
नहीं, बाकी सब की तरह, मैं खुद चला आया।
उनकी मदद में और देर नहीं कर सकते।
गुफ़ा में बारिश का पानी भर रहा है।
ऊपर से आ रहा है, नीचे से नहीं।
हमें उसे अंदर घुसने से रोकना होगा।
जितने भी सुराख हैं, उनका पता लगाकर रुख बदलना होगा।
मुझे ऐसे कईयों का पता है।
दिन 5 बुधवार 27 जून - कॉवेंट्री, इंग्लैंड
हाँ, जॉन?
रिक, थाईलैंड में जो हो रहा है, तुमने देखा?
कुछ बच्चे किसी गुफ़ा में फँस गए हैं।
हाँ, नहीं, नहीं देखा। क्यों?
वे अंदर कैसे घुसे?
मुझे नहीं पता। कुछ बताया नहीं है।
अगर चलकर अंदर गए तो बाहर भी निकल सकते हैं।
थाई सरकार को बचाव गोताखोरों की एक सूची दी गई है।
हमारा नाम सूची में है।
यह कौन सी गुफ़ा है?
थाम लुएँग।
मैथ्यू, तुम्हारी माँ होंगी।
-मैथ्यू। -अच्छा।
वर्न ने दो साल पहले नक्शा बनाया।
हाँ।
मिल गई। उत्तर में।
वही है। हाँ।
वह कोई पर्यटक गुफ़ा है।
आसान लगता है, पर वर्न ने कहा कि पानी भर जाने पर नामुमकिन हो जाता है।
-वर्न के लिए नामुमकिन। -हाँ।
-अपना सामान लो, ठीक है? -अच्छा।
कई दल हैं जो पहाड़ पर चढ़ रहे हैं।
छेद कर रहे हैं, ढूँढ़ने...
छेद?
-एक सेकंड। -छेद कर रहे हैं? उन्हें हमारी ज़रूरत नहीं।
-इस बार कहाँ, पापा? -थाईलैंड।
सब ले लिया?
-हाँ। -हाँ? गले लगो।
-फिर मिलेंगे। -चलो, मैथ्यू।
फिर मिलेंगे।
शुक्रिया। जाना पड़ा तो बता दूँगा।
-अच्छा। -माफ़ करना।
-बाय, पापा। -बाय, बेटा।
रिक, अगर तुम नहीं करना चाहते, तो जेसन को फ़ोन करूँगा।
अगर तुम्हें वही चाहिए तो उसी को फ़ोन करो।
मैंने ऐसा नहीं कहा। तुम्हें चुनना चाहूँगा।
पक्का करना था,
किसी ने हमें नहीं बुलाया न?
नहीं, वर्न ने हमारे नाम दिए।
अगर बुलाएँ तो, हमें तैयार रहना चाहिए। तैयारी कर लो,
अगर लगता है कि आ रहे हो।
मुझे तो बच्चे पसंद भी नहीं हैं।
अच्छा, रिक।
यह एक बहुत बड़ा बचाव कार्य है जिसमें
दुनिया भर के 1,000 से भी अधिक स्वेच्छाकर्मी शामिल हैं।
थाई स्वेच्छाकर्मियों के साथ-साथ, चीन, जापान, अमरीका, ब्रिटेन
और ऑस्ट्रेलिया से भी स्वेच्छाकर्मी आए हैं।
पानी का स्तर घटाने के लिए,
थाई फ़ौज और स्वेच्छाकर्मी दिन-रात मेहनत करके पंप लगाकर
गुफ़ा से पानी निकाल रहे हैं।
गुफ़ा के अंदर परिस्थिति बिगड़ने की वजह से,
सभी बचाव कोशिशें रोक दी गई हैं।
अरे, दोस्तो, माफ़ करना, पर आगे हमें पैदल जाना होगा।
कोई क्रीम बिस्कुट बचे हैं?
-बस एक, ठीक है? -हाँ।
शुक्रिया।
तुमने दो लिए क्या?
नहीं।
हाँ, तुमने लिए।
तुमने एक साथ दो ले लिए। तुम बच्चे हो।
-मैं बच्चा हूँ? -अच्छा, दोस्तो।
धुलाई दुकान के बगल में, बायीं ओर। मैं टंकियाँ लेकर आता हूँ। वहीं मिलूँगा।
-अच्छा। शुक्रिया। -ठीक है?
विश्व कप ग्रुप एच में, पोलैंड ने जापान को एक-शून्य से हरा दिया।
तो, अब हम क्या करें?
वही करेंगे जिसके लिए आए हैं।
उस गुफ़ा में जाएँगे।
सच में, मुझे क्रीम बिस्कुट से कोई मतलब नहीं,
पर मैं अपने बेटे से कहता हूँ कि भरोसा ज़रूरी है।
मुझे निराशा हुई, रिक। लेकिन कोई बात नहीं।
गुफ़ा बंद है।
नहीं, हमें अंदर काम है।
हम इंग्लैंड से आए हैं।
कोई मदद करूँ?
हैलो।
हम रिक स्टैंटन और जॉन वोलैंथन हैं।
सरकार हमें मदद के लिए लाई है।
-आप ब्रिटिश फ़ौज से हैं? -नहीं। ब्रिटिश केव रेसक्यू काउंसिल।
-हम स्वेच्छाकर्मी हैं। -पानी भर गया है।
-हाँ, हम... -जॉन।
अरे, वर्न, यहाँ कोई मुश्किल लगती है।
इनका कहना है कि गुफ़ा बंद है।
हालत बिगड़ रही है। वे सभी को बाहर निकाल रहे हैं।
आपको इन्हीं की ज़रूरत है।
-मैंने गवर्नर साहब को इनके नाम दिए। -गवर्नर साहब?
सर, इन्हें देखिए।
ये नौसिखिए हैं। पानी के प्रवाह से बच नहीं पाएँगे।
नहीं। दुनिया भर की गुफ़ाओं में बचाव का काम किया।
हमारे नाम कहीं किसी सूची पर होंगे।
मैंने उनसे कहा, "आपको इन्हीं की ज़रूरत है।"
बच्चे अभी तक अंदर हैं।
-जॉन, ज़रा रुको। -हाँ। समय निकला जा रहा है।
ये नहीं चाहते कि विदेशी लोग यहाँ मरें। अच्छा नहीं दिखेगा।
हम नहीं मरेंगे। मुझे मरने की कोई इच्छा नहीं है।
-और तुम, जॉन? -हाँ, मेरी भी नहीं।
अगर गवर्नर साहब ने इन्हें बुलाया...
तो आप जा सकते हैं।
शुक्रिया।
लड़को, पहले कुछ छोटे झरने होंगे,
फिर पहले गोते से आगे, एक गहरा हिस्सा जहाँ चलना होगा।
दो किलोमीटर अंदर एक बड़ी सी गुफ़ा ही सबसे अच्छा मौका है।
कक्ष 3 प्रवेश से 800 मीटर दूर
तुम ठीक हो।
मैं पीछे आता हूँ। पंप को ठीक करने में थोड़ा समय चाहिए।
पानी का स्तर बढ़ता जा रहा है। बस चालू हो गया है।
स्टैलेक्टाइट सुरंग प्रवेश से 900 मीटर दूर
टी-जंक्शन प्रवेश से 1600 मीटर दूर
समय गुज़रा : 3 घंटे 50 मिनट
ज़रा देखते हैं।
धत्!
बस। हमें वापस चलना चाहिए।
रुको। अंग्रेज़ी आती है?
पंप ठीक किया, पर पानी तेज़ी से आ रहा है।
धत् तेरी।
हमें इसे बाहर निकालना होगा।
-तैरना आता है? -हाँ।
मुझे अपना नकाब दो।
-मैं इसे बाहर छोड़कर वापस आता हूँ। -अच्छा।
अच्छा। इसमें से साँस लो।
साँस लो। ठीक है?
नकाब।
चेहरा पानी में। ज़रा कोशिश करो।
हम एक साथ तैरेंगे। ठीक है?
चलो।
रुको!
मदद करो!
यहाँ!
बड़ा रोमांचक था।
अच्छे तरीके से नहीं।
वह ठीक से निकल पाया?
हाँ।
हैलो।
मैं इस प्रांत का गवर्नर हूँ।
आपकी मदद के लिए आभारी हूँ।
हमसे जितना हो पाया, उतनी दूर गए।
लड़के नहीं मिले।
आप कितनी दूर तक गए?
टी-जंक्शन तक।
मेरा दल भी टी-जंक्शन तक ही गया था।
उन्होंने वहीं तक तार लगाई थी।
किसी की सलाह पर इन्हें बुलाया।
मेरे सामने जो विकल्प हैं, उन्हें आज़मा रहा हूँ।
हाँ, गवर्नर साहब।
मैं बताऊँगा कि बचाव कार्य का काम कब शुरू करना है।
मैं कहना चाहूँगा, प्लीज़,
मेरी इजाज़त के बगैर दोबारा गुफ़ा में मत जाइएगा।
ज़रा रुको, लड़को।
सर?
यह सब क्या था?
वैसे, गवर्नर साहब सब संभाल रहे हैं,
पर अर्नोंट यहाँ के नेवी प्रमुख हैं। वह किसी असैनिक का आदेश नहीं मानते।
अफ़वाह है कि गवर्नर को बरखास्त कर दिया गया है।
यह उनका आखिरी सप्ताह था। अब उन्हें रुकने के लिए कहा गया है।
अगर किसी को कसूरवार ठहराना पड़े तो।
अरे, वर्न। यह सब क्या है?
सोई हुई राजकुमारी, राजकुमारी नैंग नॉन का पवित्र स्थान है।
यह उन्हीं का पहाड़ है। नैंग नॉन पहाड़।
कहते हैं कि दूर से वह सोई हुई राजकुमारी जैसी लगती हैं।
कहते हैं कि लड़के उन्हीं के आँसुओं में फँस गए।
-सोई हुई राजकुमारी नाराज़ हैं। -नाराज़?
-किस बात से नाराज़ हैं? -पता नहीं। स्थानीय लोगों का यही कहना है।
दिन 7 शुक्रवार 29 जून
जानलेवा संक्रमणों का खतरा है।
हमें याद रखना होगा
कि उनकी हर साँस से कार्बन डाईऑक्साइड का स्तर बढ़ता जाएगा।
जैसे ऑक्सीजन घटती जाएगी, शारीरिक थकावट के चलते और बुरा हाल होगा।
यहीं, वह रहा उनका तंबू।
-सैम! -हैलो, कप्तान साहब।
-तुम काम पर नहीं गए? -मैंने छुट्टी ले ली।
तो तुम बचकर निकल आए?
खबरों में आपको देखते हुए तंग आ गया।
हैलो, दल, यह सैमन है।
यह हमारे साथ है। दस साल मेरी निगरानी में काम किया।
हमने एक साथ लुटेरों का पीछा किया।
मैं पुराना स्कूबा सामान लाया हूँ।
मदद करना चाहता हूँ।
तुम्हारा स्वागत है।
माफ़ कीजिए!
प्लीज़, आपसे बात कर सकता हूँ?
सर,
मेरा बेटा गुफ़ा में है,
अब वहाँ पानी भर रहा है।
नहीं पता कि मेरा बेटा ज़िंदा है या नहीं।
मेरी इतनी सी दरख्वास्त है, सर,
कि मुझे उसकी लाश दिला दीजिए।
माफ़ कीजिए, गवर्नर साहब?
मेजर चार्ली हॉजेस। यूएस वायु सेना, ओकीनावा।
-यह कप्तान ऑलिविया टैफ़्ट हैं। -गवर्नर साहब।
हम सबसे नज़दीकी स्पेशल ऑपरेशन्स स्क्वॉड हैं।
डॉक्टर, संचार यंत्र, तार्किक विशेषज्ञ।
-हमसे जो बन पाएगा, वह करेंगे। -शुक्रिया।
-आपका स्वागत है।
शुक्रिया। सभी सुनिए।
हम अभी शुरू करेंगे।
तो हमें लगता है कि लड़के यहाँ जा रहे थे।
इसे पैटाया बीच कहते हैं।
पानी का स्तर बढ़ने से और कुछ दिखाई न देने की वजह से,
और गुफ़ा की कठिनाई के चलते,
हमारे गोताखोर उन तक नहीं पहुँच पाए।
तो, अब, सवाल यह उठता है
कि हम कब दोबारा अंदर जाएँ?
और कौन जाएगा?
बारिश का रुकना ज़रूरी है, और पंप से पानी निकालना होगा।
उसके बाद हम अंदर जाएँगे।
हम अभी जा सकते हैं।
बुरा न मानें, आप खुले पानी में उतरने के लिए प्रशिक्षित हैं,
तंग जगहों में नहीं।
रिक और मैं 30 सालों से ऐसी गुफ़ाओं में गोते लगा रहे हैं।
गहरी गुफ़ाओं में उतरने के लिए एक अलग मनोभाव चाहिए।
साँस लेने का तरीका, आगे बढ़ने के खास तरीके। वह सब अलग है।
मैं इनके लिए ज़िम्मेदार हूँ।
और जहाँ तक औरों की बात है,
वह गवर्नर साहब तय करेंगे।
अभी कोई अंदर नहीं जाएगा।
हम बारिश के थमने तक रुकेंगे। शुक्रिया।
दिन 8 शनिवार 30 जून
हमें हर सुराख के लिए बाँध बनाने होंगे।
लगता है कि यह खुद-ब-खुद आया, सर।
इसके साथ काम करने वाले मर्द स्थानीय गाँववाले हैं।
शायद हमारी मुलाकात नहीं हुई।
पानी का इंजीनियर हूँ।
आप अमरीकी हैं?
इलिनॉय में रहता हूँ, पर मैं बैंकॉक से हूँ।
जब मुझे खबर मिली, मैं बैंकॉक में था।
कुछ स्वेच्छाकर्मी इकट्ठा किए और यहाँ चला आया।
मैं गवर्नर हूँ।
बताइए, आप क्या कर सकते हैं?
ज़रूर।
पहाड़ के कई झरनों से,
छेदों और दरारों में से पानी गुफ़ा में जा रहा है।
उन्हीं के चलते प्रवाह तेज़ हो रहा है।
अगर हम किसी तरह इन झरनों का रुख बदल सकें, तो पानी का स्तर कम हो जाएगा।
तभी तो हम पंप से पानी बाहर निकाल रहे थे।
नहीं, सर। पंप किसी काम के नहीं हैं।
गुफ़ा नीचे की तरफ़ है, पानी फिर भी जाता रहेगा।
आप उसे रोक सकते हैं?
कोशिश जारी है।
पर उसका अपना अंजाम होगा।
आप सब गुफ़ा में गए हैं।
आपको पता है कि पानी पहाड़ से आता है।
हम चाहते हैं कि पहाड़ से पानी का रुख बदलकर,
गुफ़ा की ओर नहीं,
आपके खेतों की ओर मोड़ दिया जाए।
हमारी फसल खराब होगी?
हाँ।
लड़के बच जाएँगे?
सच कहूँ तो, मैं कोई वादा नहीं कर सकता।
पर लड़कों को बचने का एक मौका मिलेगा।
ठीक है।
लड़कों की खातिर।
जहाँ अब बारिश के थमने की ज़रूरत है, सबकी राय है...
दिन 9 रविवार 1 जुलाई
...कि लड़कों और उनके कोच की तलाश बहुत जल्द शुरू हो सकती है।
परिवार इस बात से परेशान हैं कि किसी को नहीं पता कि यह कब होगा,
या फिर, यह कैसे होगा।
इस बड़ी सी गुफ़ा में घुसने के नौ दिन बाद,
यही सवाल बना हुआ है कि क्या वे...
मान लो कि वे अंदर ज़िंदा हैं।
उनका क्या हाल हो रहा होगा?
क्यों कह रहे हो?
बस सोच रहा था।
मैं उसे देख रहा हूँ।
राजकुमारी नैंग नॉन को।
हमें अभी खबर मिली है
कि पानी का रुख मोड़ने का कार्य शुरू होने वाला है।
पानी का रुख पहाड़ से खेतों की ओर मोड़ने के लिए,
स्वेच्छाकर्मी बाँध बना रहे हैं और पाइप बिठा रहे हैं।
बचाव दलों को उम्मीद है कि इससे गुफ़ा में पानी का बहाव कम हो जाएगा,
ताकि पंप अंदर से पानी का स्तर कम कर सकें।
मैंने पूछा अगर क्रूबा आ सकते हैं, और वह आ भी गए।
ये क्रूबा तक ले जाओगे?
माफ़ कीजिए।
ज़रा अपना आशीर्वाद इस पर दे देंगे?
शुक्रिया।
मुझे पता चला कि पंप चालू हैं, और बारिश थम गई है।
सील्स अंदर कब जा सकते हैं?
पानी उतरने में कम से कम 24 घंटे लगेंगे।
ब्रिटिश गोताखोर अंदर जाने को तैयार हैं।
हमारा दल तैयार हो रहा है।
इस समय उन्हें अंदर जाने देने में खतरा है।
ऐसी परिस्थितियों में गोता लगाने में, दुनिया में उनसे बेहतर कोई नहीं है।
तलाश में उनसे काम लेते हैं,
फिर देखेंगे।
सर,
मंत्रीजी ताज़ा जानकारी माँग रहे हैं।
दिन 10 सोमवार 2 जुलाई
वीडियो।
अगर टी-जंक्शन से आगे जा पाएँ।
प्लीज़,
संभलकर जाइएगा।
टी-जंक्शन प्रवेश से 1600 मीटर दूर
समय गुज़रा : 3 घंटे 49 मिनट
पैटाया बीच।
हैलो!
अच्छा।
मैं बायीं तरफ़ रहूँगा।
लाशों का खयाल रखना।
बू आ रही है?
हाँ।
अच्छा।
तार से दूर निकल आए।
ए।
वे यहाँ हैं।
कितने?
हैलो?
-हैलो। -हैलो!
-हैलो। -हैलो।
इन्होंने यह कैसे किया?
शुक्रिया।
अंग्रेज़ी।
अंग्रेज़ी?
शुक्रिया।
-तुम कितने हो? -तेरह।
तेरह?
सब ज़िंदा हैं।
-तेरह? -हाँ।
बहुत बढ़िया!
हम अभी बाहर निकल सकते हैं?
नहीं, आज नहीं।
नहीं, हम सिर्फ़ दो लोग हैं। गोता लगाना होगा।
पर बहुत से लोग आ रहे हैं। घबराओ नहीं।
हम सबसे पहले हैं।
पर बहुत आएँगे। और बहुत से।
तुम यहाँ दस दिनों से हो। दस दिनों से!
तुम बहुत हिम्मतवाले हो। बहुत हिम्मतवाले।
हमें भूख लगी है।
पता है। मैं समझता हूँ।
अच्छा, पीछे जाओ। हम वापस आएँगे।
पीछे जाओ।
आप किस दिन आकर हमारी मदद करेंगे?
-हम कल मदद करेंगे। -कल?
-और गोताखोर हैं। थाई। -थाई?
कल खाना, और डॉक्टर, और बाकी सब के साथ आएँगे।
नहीं, जॉन। तुम नहीं जानते।
शुक्रिया।
-शुक्रिया। -शुक्रिया।
तुम बहुत हिम्मतवाले हो।
इतनी हिम्मत कैसे रखते हो?
हम एक दल हैं, और हम एक-दूसरे की मदद करते हैं।
और हमारे कोच हमारी मदद करते हैं।
कोच।
मैं तहे दिल से माफ़ी चाहता हूँ जो इन्हें खतरे की ओर ले गया।
यह सच नहीं! कोच ने मदद की! कोच से प्यार करते हैं! वह सबसे अच्छे हैं!
हमारे कोच की वजह से, हमने हिम्मत रखी।
इन्होंने हमें ध्यान लगाना सिखाया।
-और प्रार्थना करते हैं। -प्रार्थना?
-हाँ। -बिल्कुल।
अच्छा।
आपने हमें कैसे ढूँढ़ा?
हमने खोदा।
बाहर निकलने के लिए?
बहुत बढ़िया।
गुफ़ा में हमें कोई आवाज़ सुनाई देती है।
-हमें बहुत डर लगता है। -डरने की कोई बात नहीं।
यह बस पानी है। गुफ़ा है।
-मुझे भी सुनाई देता है, बस... -जॉन।
हमें वापस चलना चाहिए।
अच्छा।
लो।
बैटरी एकदम नई है।
शुक्रिया।
हिम्मत रखना।
शुभकामनाएँ।
शुक्रिया।
कक्ष 9 प्रवेश से 2500 मीटर दूर
समय गुज़रा : 6 घंटे 12 मिनट
हैलो!
-हैलो! -हैलो!
हमें लड़के मिल गए। वे ज़िंदा हैं।
इसे संभलकर दिखाना।
बूढ़ों ने लड़के ढूँढ़ निकाले!
-कितने? -कितने...
उन्हें लड़के मिल गए!
-तेरह? -सब के सब ज़िंदा हैं।
मुझे यकीन नहीं हो रहा।
वे ज़िंदा हैं!
तेरह?
-हाँ। -बहुत बढ़िया!
उन्हें लड़के मिल गए।
-हर कोई ज़िंदा है। वे हिफ़ाज़त से हैं। -हर कोई ज़िंदा है?
उन्हें लड़के मिल गए!
धत् तेरी। सबको पता चल गया।
ज़्यादा समय नहीं लगा।
रिक, जॉन, लड़के कैसे हैं?
आपको लड़के कहाँ मिले?
किसी को चोट आई है?
अब हम आपको एक ताज़ा खबर सुनाएँगे।
चियैंग राई, थाईलैंड से खबरें आ रही हैं।
विशेषज्ञ गुफ़ा बचाव गोताखोर रिक स्टैंटन, एक सेवानिवृत्त अग्निशमक,
और जॉन वोलैंथन, आईटी सलाहकार को,
लापता लड़के और उनके फ़ुटबॉल कोच मिल गए हैं।
आखिरी बार नौ दिन पहले देखे गए, और संभव रूप से पानी से भरी गुफ़ा में कैद,
सभी 12 लड़कों और उनके कोच के ज़िंदा होने की पुष्टि की गई है।
हे भगवान, अब और इकट्ठा हो गए।
चलो, हमें चलना चाहिए।
चलो। सीधे गाड़ी में।
-आपको वापस अंदर ले चलते हैं। -वापस अंदर।
अंदर चलिए।
चलिए, उन्हें थोड़ा अकेला छोड़ दीजिए।
शुक्रिया। लंबा दिन था। बहुत-बहुत शुक्रिया।
-शुक्रिया। -अच्छा।
बड़ी मेहरबानी। उन्हें ढूँढ़ निकाला।
पत्रकार लोग बड़ा तंग करते हैं। उन्हें कायदे से संभालना होगा।
क्या चाहती हैं, उनसे क्या कहूँ?
"लड़के मिल गए। अब उनके मरने का इंतज़ार करते हैं।"
-अच्छा, रिक, आराम से। -जो है, वही कह रहा हूँ।
पंप से पानी निकालना, खेतों में पानी भरना, पवित्र स्थानों पर पूजा, सब बकवास है!
मुझे बर्दाश्त नहीं।
-थाई सील्स कल अंदर जाएँगे। -वे कभी बाहर नहीं निकल पाएँगे।
कभी नहीं।
-हमारे सबसे अनुभवी गोताखोर... -नहीं, सर। बात आपके गोताखोरों की नहीं है।
हम पहली बार गोता लगाकर एक आदमी को निकालकर लाए थे और वह एकदम घबरा गया।
लगभग डूब गया।
और हमें ज़्यादा तैरना नहीं पड़ा था।
अगर आप उन लड़कों को पूरा रास्ता गोता लगाकर लाएँगे, तो सिर्फ़ लाशें निकलकर आएँगी!
-गवर्नर साहब! -गवर्नर साहब!
-अच्छा, आप लोगों को यहाँ से निकालते हैं। -अच्छा, चलो।
मैं यही नहीं चाहता था।
पता था कि हम उन्हें ढूँढ़ लेंगे।
उनके ज़िंदा मिलने की उम्मीद नहीं थी।
अब हो गया है।
अच्छा, अब चलें, बैज़, प्लीज़?
दिन 11 मंगलवार 3 जुलाई
मुझे माफ़ करना।
कोई बात नहीं।
वे कब लौटकर आएँगे?
शायद वे नहीं आएँगे।
वे तभी आएँगे जब तैयार होंगे। हमें तैयार रहना होगा।
हमारे मन में डर बैठा है।
अपनी आँखें बंद करो।
अपने मन को शांत करो।
साँसों का चलना महसूस करो।
साँस लो।
साँस छोड़ो।
धीरे से।
हम बचाव कार्य के अड्डे के पास खड़े हैं।
बचावकर्मी गुफ़ा तक पहुँचने के दूसरे रास्ते तलाश रहे हैं।
विशेषज्ञों का मानना है, लड़के तीन महीनों के मानसून की
बारिश और बाढ़ को बर्दाश्त नहीं कर पाएँगे।
अभी भी वही पुराना स्कूबाप्रो रेग्यूलेटर इस्तेमाल करते हो।
पहले गोते में, आप टी-जंक्शन तक पहुँचे थे?
हाँ, पहुँचे थे।
बाकी के रास्ते के बारे में जानना चाहते हैं?
हाँ, प्लीज़। आइए।
आप यहाँ तक पहुँचे।
यहाँ 250 मीटर का गोता लगाना है, जिसमें एक तंग दरार है,
बमुश्किल कंधे जितनी चौड़ी, सातवें कक्ष तक जाती हुई।
उसके बाद अपना सामान उतारना है,
और सामान लेकर एक लंबी पथरीली चट्टान के ऊपर से पैटाया बीच तक पहुँचना है।
उसके बाद एक मुश्किल गोता है।
एक लंबी, उथली सुरंग है, इससे ज़्यादा घुमावदार।
साढ़े तीन-सौ मीटर की।
कुछ दिखाई नहीं देता। बहुत ही तेज़ प्रवाह के खिलाफ़।
सिर उठाने की कोई जगह नहीं है। और हर मोड़ पर चीरे हैं।
बहुत ही खतरनाक हैं।
इसलिए आपको हमेशा तार के चौड़े हिस्से की तरफ़ रहना होगा, वरना फँस जाएँगे।
वह खत्म होते ही, आप लड़कों तक पहुँचेंगे।
काफ़ी थकाने वाला गोता है।
इसलिए अंदर जाते समय, दो-तिहाई हवा बचाकर चलने की कोशिश करें ताकि आप लौट सकें।
हम पहुँचेंगे। आज ही लड़कों तक पहुँचेंगे।
हाँ।
तैयारी करते हैं।
-शुभकामनाएँ, किएट। -शुक्रिया।
शुक्रिया।
शुभकामनाएँ।
वे अच्छे से करेंगे।
अंदर हमारे लड़के फँसे हैं।
पता है कि आपके आदमियों में दम है।
पर उनके लिए आसान नहीं होगा।
मैली सुरंग प्रवेश से 1150 मीटर दूर
समय गुज़रा : 3 घंटे 30 मिनट
लंबी उथली सुरंग प्रवेश से 2300 मीटर दूर
समय गुज़रा : 7 घंटे 23 मिनट
नेवी सील्स।
ग्यारह दिनों तक बिना खाने के टिके रहे।
उत्तर के लड़कों में दम होता है।
हम थोड़ा खाना और बैटरियाँ लाए हैं।
हर कोई दो-दो निवाले लेना। हमें बाद के लिए बचाकर रखना होगा।
मैं डॉक्टर हूँ।
मैं लड़कों की जाँच करूँगा।
अपना नाम बताओ।
आर्म।
बड़े हिम्मतवाले हो।
गुफ़ा में ऑक्सीजन का स्तर 20 से कम है।
सिर्फ़ हम में से एक के वापस जाने लायक है।
हमने ज़रूरत से ज़्यादा टंकियाँ इस्तेमाल कीं।
इसे लेकर अड्डे पर लौटो।
कहना कि ऑक्सीजन मीटर पर लाल दिखा रहा था।
तुम हालत समझ रहे हो?
हम यहाँ तुम्हारे साथ रहेंगे।
जे के लिए पानी लाओ।
सिकुड़ रहा है।
दिन 12 बुधवार 4 जुलाई
अब समझ में आ रहा है कि मंत्रीजी ने मुझे ज़िम्मेदारी क्यों सौंपी।
नेवी सील्स लड़कों तक पहुँच गए हैं।
वे लड़कों की मदद करेंगे,
जब तक हम बचाव के अगले चरण की तैयारी करेंगे।
मैं सभी से वादा करता हूँ,
लड़के हिफ़ाज़त से बाहर आएँगे।
गवर्नर साहब। माफ़ कीजिए, गवर्नर साहब।
मैं आपकी क्या मदद करूँ?
प्लीज़, मैं उनसे बात कर सकती हूँ?
गवर्नर साहब काम में उलझे हैं। मैं मदद कर सकती हूँ।
हमारे परिवार शैन हैं। हमारे पास पहचान पत्र नहीं हैं।
वे फिर भी हमारे लड़कों की मदद करेंगे? उन्हें बचाएँगे?
-सब ठीक है? -डर रही हैं कि बेटे को बचाया नहीं जाएगा।
सीमा के उस पार, म्याँमार से आए शैन हैं।
कोई राज्य नहीं है।
घबराइए नहीं, बाकियों के साथ, आपके बेटे को भी गुफ़ा से बचाकर लाया जाएगा।
आपको अपने बेटे पर गर्व होना चाहिए। उसने धीरज से काम लिया।
गवर्नर साहब!
बारह दिन बीत चुके हैं।
वहाँ अंधेरा है और ठंड है, खाना भी नहीं है।
हमारे लड़के और कब तक धीरज रखें?
आप उन्हें कब निकालेंगे?
तीन सील्स लड़कों के साथ रुके हैं।
हम उनके लिए खाने का बंदोबस्त कर रहे हैं।
मैं आपकी हालत समझ सकता हूँ।
आप कैसे समझ सकते हैं?
आपका बेटा मरने वाला है?
किसी को कुछ तो करना होगा।
रिक।
तुम क्या सोच रहे हो?
अटपटा सा विचार है।
तो मुझे बताओ।
कुछ न होने से तो अटपटा ही अच्छा है। कोई उपाय नहीं है।
हम हैरी को बुलाएँ।
हैरी?
डॉक्टर हैरिस।
कमाल का विचार है।
-या फिर पागलपन है। -या फिर...
दोनों।
-पता नहीं वह राज़ी होगा या नहीं। -मैं उसे नहीं जानता, पर...
मतलब...
अगर उसे लगा कि सिर्फ़ मदद के लिए है, तो ज़रूर आएगा।
शायद मान ले।
वह एक अच्छा गोताखोर है।
हाँ।
कुछ और गोताखोरों को बुला सकते हैं जो बचाव का काम संभाल सकें।
मैं जेसन के बारे में सोच रहा था। समझे?
अगर इस बात से नाराज़ न हो कि अब तक उसे नहीं बुलाया।
शायद क्रिस जूल।
तुम्हें लगता है कि क्रिस राज़ी होगा?
सब कहते हैं कि वह बहुत अच्छा है।
जेसन कहता है कि उसमें दम है।
उसने ऐसा कोई बचाव कार्य नहीं किया।
उसे फ़ोन करता हूँ।
-ठीक है? -अच्छा।
दिन 14 शुक्रवार 6 जुलाई
क्रिस, मैं दिखाता हूँ।
एक हफ़्ते तक, सब के लिए, दिन का एक वक्त का खाना लेकर गुफ़ा में जाना है।
-अच्छा। ठीक है। -अच्छा।
जेसन, क्रिस पर नज़र रखना, ठीक है?
हाँ। उसे कुछ नहीं होगा।
-वह जवान है। अपनी जवानी याद है, रिक? -मेरी उतनी भी उम्र नहीं है।
हम खाना लाए हैं।
सोचा कि बच्चे अपने माँ-बाप को कुछ लिखकर भेजना चाहेंगे।
हाँ। अच्छी बात है, शुक्रिया।
चिट्ठियों के लिए कागज़।
अजीब बात है।
इन्हें बचाने के लिए माँ-बाप शुक्रिया कह रहे हैं।
मुझे लगा कि वे मुझे दोष देंगे।
कोई दोष नहीं दे रहा, कोच।
ये माँ-बाप तक पहुँचा दो। लड़कों की ओर से चिट्ठियाँ।
अच्छा।
तो, मैं पास हो गया?
-क्या? -मैं पास हो गया?
नहीं, बहुत बुरा किया।
-अच्छे से किया। -अच्छा है।
यह तो कमाल का गोता था।
क्या लगता है, हम उन्हें कैसे निकालेंगे?
हम उपाय सोच रहे हैं।
...समय बचा है।
नेमार बॉल आगे नहीं बढ़ा पाया।
सीटी। बेल्जियम ने ब्राज़ील को हरा दिया।
चहेती टीम विश्व कप से बाहर हो गई। बेल्जियम पहुँच गया है...
-मैं बैग लेकर आया। -शुक्रिया, बैज़।
हैलो, हैरी।
खुश हूँ कि तुम आए।
-मुझे बुलाने का शुक्रिया। -ज़रूर।
-मिलकर अच्छा लगा। -मुझे खुशी है।
-उड़ान कैसी थी? -अच्छी थी।
परमिट पाने में बड़ी दिक्कत होती है।
-गुफ़ा देखना चाहते हो? -उसी के लिए तो आया हूँ।
-चलो। -अच्छा।
परिवार पहले दिन से यहाँ बैठे हैं।
ज़रा सोचो कि उन पर क्या बीत रही होगी।
हम उनके लिए बच्चों की कुछ चिट्ठियाँ लाए।
अच्छा?
और वे लगभग ढाई किलोमीटर की दूरी पर हैं।
बस।
तो, और कौन राज़ी हुआ? तुमने और किसे बुलाया है?
हर जगह से गोताखोर आ रहे हैं।
जेसन मैलिनसन और क्रिस जूल हैं।
वाह।
कमाल के चार।
मैं तुम लोगों के बराबर तो नहीं हूँ, पर...
पर तुममें वह हुनर है जो हम में से किसी में नहीं है, हैरी।
-वह क्या? -तुम्हारा जिस चीज़ में अनुभव है।
-मैं एनेस्थेटिस्ट हूँ। -हाँ।
नहीं।
नहीं!
नहीं।
हमारे पास यही एक चारा है।
रिक, यह पागलपन है। यह गलत है।
गैरकानूनी है, ठीक है? और वैसे भी, उससे बात नहीं बनेगी।
-तुम्हें नहीं पता। पहले कभी नहीं किया गया। -नहीं, वे मर जाएँगे।
वे वैसे भी मर जाएँगे।
देखो, मतलब...
हमने कोशिश की।
हमने सब कुछ सोचकर देख लिया।
हाँ, इसलिए डॉक्टर हैरी को बुलाया।
मैं यहाँ बच्चों को मारने नहीं आया, रिक।
उन्हें बचाने में मदद करने आया हूँ।
-ठीक है। -हाँ?
हाँ, तुम ठीक कह रहे हो। मतलब, हम हताश हो गए हैं।
-यह सही नहीं है। -हाँ।
-यह सही नहीं है। -भूल जाओ।
हैरी विशेषज्ञ है।
अगर वह कहे कि नहीं हो सकता, तो नहीं हो सकता।
-अगर मैं कुछ और कर सकूँ, तो ज़रूर करूँगा। -बिल्कुल।
-ज़ाहिर है, मैंने शपथ ली, और मैं... -समझ गया।
-हम कुछ और सोचेंगे। -हाँ?
सोचेंगे। तुम्हें साथ पाकर अच्छा लगा।
अच्छा।
रिक।
ऑक्सीजन स्तर के घटने के साथ...
दिन 15 शनिवार 7 जुलाई
...नेवी सील्स लड़कों की मदद के लिए दुगनी कोशिश कर रहे हैं।
हम जो हवा अंदर लेते हैं, उसमें लगभग 21 प्रतिशत ऑक्सीजन होती है।
गुफ़ा में ऑक्सीजन का स्तर 16 प्रतिशत से भी कम है।
सैमन, तुम ठीक हो?
लड़कों के लिए वेटसूट ले जाने दिए, उसका शुक्रिया।
खुशी है कि मदद कर रहे हो।
मैं मदद करूँगा।
शुक्रिया, सैमन।
स्टैलेक्टाइट सुरंग प्रवेश से 900 मीटर दूर
समय गुज़रा : 2 घंटे 57 मिनट
थाई नेवी सील सैमन गूनान की हाल ही में हुई मौत
सबको यह याद दिलाती है कि गुफ़ा में कितना खतरा है
और यह कितना चुनौतीपूर्ण है।
वह प्रशिक्षित सील था...
सैमन के क्रियाकर्म के लिए,
सरकार पूरे सम्मान के साथ क्रियाकर्म करेगी।
बचावकर्मी छोटे से छोटे लड़कों के लिए गोता उपकरण
और वेटसूट का बंदोबस्त कर रहे हैं।
दूसरा और कोई रास्ता न होने और ऑक्सीजन के घटने से,
उन्हें गोता लगाकर बाहर लाना सबसे अच्छा विकल्प लगता है।
पूरा देश बेसब्री से इंतज़ार कर रहा है कि आगे क्या होगा।
मुझे वापस फ़ोन करना। हाँ।
अगली सूचना मिलने तक, अब कोई भी नेवी गोताखोर
कक्ष 3 के आगे नहीं जाएगा।
माफ़ करना, दोस्तो।
हैलो, जान।
हे भगवान।
हैलो, मैथ्यू। पापा बोल रहा हूँ।
पापा! आप घर आ रहे हैं?
अभी कुछ दिन लग जाएँगे।
हमने सुना कि वहाँ किसी की मौत हो गई।
हाँ, एक थाई गोताखोर। उसका नाम सैमन था।
वह बस मदद कर रहा था, और...
हाँ, दुख की बात है।
लगता है कि लड़कों को निकाल पाएँगे?
हो सके तो ज़रूर।
हम बस उपाय निकाल रहे हैं।
मतलब, मुश्किल है,
पर अभी उपाय निकालने की कोशिश कर रहे हैं।
खैर,
तुम्हारा सब कैसा चल रहा है?
तुम ठीक हो?
-तुम्हें चाहिए? -नहीं।
मुझे अभी पता चला कि मेरे पिता को अस्पताल ले जाया गया है।
वे कुछ जाँच कर रहे हैं। उनके हृदय की हालत ठीक नहीं थी।
सुनकर अफ़सोस हुआ।
उनमें बड़ा दम है।
वह 88 के हो गए हैं।
सुनो।
अगर हमारे पास सही मदद हो...
शायद, सिर्फ़ शायद,
अगर हमारी किस्मत अच्छी रही तो एक, दो या तीन बच्चे ही बचकर निकल सकते हैं।
पर तुम पाँच घंटों के सफ़र की बात कर रहे हो।
हाँ।
यानी उन्हें रास्ते में और टीके देने पड़ेंगे।
फिर थूक को लेकर भी परेशानी है।
अगर नकाब टिके भी रहे तो, उनके दम घुटने की काफ़ी संभावना है।
पूरे का पूरा सरासर पागलपन है। पता नहीं कि कह भी क्यों रहा हूँ।
क्योंकि एक आदमी मर चुका है।
और बच्चों के पास ज़्यादा समय नहीं है।
हैरी।
अगर हमने कुछ न किया तो वे वैसे भी मुर्दा बाहर आएँगे।
अगर उन्हें बाहर लाते समय वे मारे जाते हैं,
कम से कम हमने कोशिश तो की।
बेहोश करके?
किस हद तक बेहोश?
पूरी तरह। पूरी तरह से अचेत।
उन्हें गोता लगाकर लाने का यही एक रास्ता है।
उन्हें स्थिर रहना होगा। पूरी तरह से स्थिर।
हम उन्हें सामान की तरह बाहर निकालेंगे।
और आप एनेस्थेटिस्ट हैं?
हाँ। मैं हूँ।
इसे मत लिखना।
यह किस हद तक सुरक्षित है?
मैं इसका जवाब नहीं दे सकता।
क्योंकि मैंने यह पहले कभी नहीं किया।
जहाँ तक मुझे पता है, किसी ने नहीं किया।
परिकल्पना में, यह सही साबित हो सकता है।
पर हम ऐसी परिस्थिति में बेहोश करने की बात कर रहे हैं
जहाँ हम उसके असर का निरीक्षण नहीं कर सकते।
तो, अगर ज़रूरत से ज़्यादा दिया तो साँसें बंद हो सकती हैं।
और ज़रूरत से कम दिया तो...
अगर पानी के नीचे उनकी आँख खुली,
तो वे डूब सकते हैं।
तो, आप यह उम्मीद करते हैं कि जानें जाएँगी?
हाँ। मैं यह उम्मीद करता हूँ कि जानें जाएँगी।
मंत्रीजी, यहाँ!
गवर्नर साहब!
मंत्रीजी आ रहे हैं।
गवर्नर साहब, यहाँ! जनाब!
कार्य शुरू किया जा सकता है।
हाँ, मंत्रीजी।
आपको सफलता मिले।
किसी को पता न चले...
इस उपाय के बारे...
जो आपने सुझाया।
माँ-बाप को भी नहीं।
पूरी कोशिश कीजिए।
और अगर हम नाकाम रहे,
तो यह नाकामी सिर्फ़ मेरी होगी।
अच्छा।
दिन 16 रविवार 8 जुलाई
आपकी स्वयंसेवा और कोशिश अहम है।
मानसून के लौटने से पहले, जितनी जल्दी पानी का रुख बदला जाए,
लड़कों को बचाने के लिए उतना समय होगा।
उनका कहना है कि बाँध से फ़ायदा हो रहा है।
गोताखोरों के लिए लड़कों तक पहुँचना मुमकिन है।
अगर हमने ठीक से न बनाए,
तो मानसून के आने से लड़के डूब जाएँगे।
...जो कार्य में शामिल नहीं हैं, वे मेहरबानी करके अड्डे से निकल जाएँ।
कृपया ध्यान से सुनिए।
सभी पत्रकार और वे लोग जो कार्य में शामिल नहीं हैं,
वे मेहरबानी करके अड्डे से निकल जाएँ।
क्या चल रहा है?
टीवी वाले, पत्रकार लोग हैं, उन्हें वापस भेजा जा रहा है।
ताकि वे लाशों को बाहर आते न देखें।
माफ़ कीजिए।
माफ़ करना, मैं समझा नहीं।
आपके लिए, लड़कों के लिए। चाई की माँ, बोहॉम की तरफ़ से।
-बोहॉम? -हाँ।
पवित्र आदमी का आशीर्वाद है।
अच्छा। जॉन।
शुक्रिया।
लो। सौभाग्य के लिए।
-मैं भाग्य में यकीन नहीं करता। -ले लो। वह देख रही है, चलो।
अच्छा। हमें उन्हें रास्ते में
बार-बार केटामाइन देना होगा।
हम उन्हें केट देंगे?
हाँ।
टीका वेटसूट में से लगाया जाएगा,
यहाँ या यहाँ, जाँघ वाली माँसपेशी में।
हर टीके का असर लगभग 30 मिनट तक होना चाहिए।
देखो, सुई थोड़ी सी बाहर रखनी है।
अंदर डालो और निकालो।
सीधा सा काम है।
पर जब उन्हें होश आने लगे,
आप लोगों को तुरंत दोबारा टीके लगाने होंगे। ठीक है?
उस्ताद।
बहुत बढ़िया, जास।
दोबारा कोशिश करो।
शुभकामनाएँ।
हम सभी को शुभकामनाएँ।
-जॉन। -कप्तान।
मैं जंगल की पालक आत्मा से प्रार्थना करता हूँ,
तेरह लड़कों की तरफ़ से माफ़ी माँगता हूँ।
अगर उन्होंने सोच-समझकर या अनजाने में आपको नाराज़ किया,
तो मैं जंगल की सभी आत्माओं से माफ़ी चाहता हूँ।
और सभी आत्माओं से।
समारोह में हर कोई उन 13 नौजवान लड़कों के लिए
प्रार्थना करना चाहेगा...
कि वे हिफ़ाज़त से घर लौट आएँ।
कक्ष 5 प्रवेश से 1250 मीटर दूर
कक्ष पाँच है, लड़को।
सील्स ने बिजली की तार बिछाई। यहाँ बिजली है।
लगभग आधे रास्ते।
ये कुछ फ़ालतू टंकियाँ हैं जो सील्स लड़कों के लिए लाए थे।
समझ गया।
-जॉश, तुम और कॉनर यहीं हमारा इंतज़ार करो। -ठीक है, दोस्त।
अच्छा, मैं यहीं रुकता हूँ।
जब पहला लड़का लंबा गोता पार कर लेगा, मैं तुम्हारे पास आकर खबर दूँगा।
अगर बात न बनी तो,
औरों को लाने से पहले हमारा जानना ज़रूरी होगा।
पर अगर बात बन गई...
-तो फिर हम जारी रखेंगे। -हाँ।
वे सामान हैं। हम बस सामान पहुँचाने वाले हैं।
हाँ।
अच्छा, लड़को। करते हैं।
हाँ। चलो।
शुभकामनाएँ।
शुभकामनाएँ, हैरी।
थोड़ी सी जलन होगी।
आज ही वह दिन है।
लड़कों को गोता लगाकर बाहर ले जाना शुरू करेंगे। चार ले जा सकते हैं।
आज हमें बाहर ले जा रहे हैं। पर सिर्फ़ चार को ले जा सकते हैं।
हमें बाहर ले जा रहे हैं।
तुम्हारी माँ ने भेजा।
क्रूबा का आशीर्वाद है।
-डॉ. कार्न। -हाँ।
यह डॉ. हैरिस हैं। डॉ. कार्न।
-हैलो। -नमस्ते।
-डॉ. हैरी। -डॉ. कार्न।
डॉक्टर,
आपको पता होना चाहिए कि हम क्या करना चाहते हैं।
यह आपके लिए है।
तो पहले कौन जाएगा?
चाई।
आर्म।
आट। पूम।
चाई, पहले तुम जाओ।
तो, हाँ।
अच्छा, ठुड्डी अंदर।
-नहीं। -नहीं?
नहीं, ठीक से बंद नहीं होगा।
तुम्हारे लिए अच्छा नकाब लाएँगे।
ये तुम्हारे नाप का नकाब लाएँगे।
-आज? -शायद कल।
सब ठीक होगा।
मैं वादा करता हूँ।
अच्छा लड़का।
डेछा, तुम जाओ।
जाने को तैयार हैं।
अपना मुँह खोलो, डेछा।
हाथ ऊपर करो।
घूम जाओ।
तुम जल्दी घर पहुँच जाओगे।
वह डेछा के हाथ बाँध रहे हैं।
उसे कुछ नहीं होगा।
लड़के देख न पाएँ। सुइयों से उन्हें डराने की ज़रूरत नहीं।
आगे आ जाओ। अच्छा लड़का।
पीछे हटो, घूम जाओ।
खुशकिस्मत पहला ग्राहक।
चलो। संभलकर चलना।
चलो। मेरे आरामदायक दफ़्तर में आओ।
मैं हैरी हूँ।
और तुम बड़े हिम्मतवाले लड़के हो। सबसे पहले हो।
और तुम किस्मतवाले हो जो तुम्हें जेसन मिला।
वह दुनिया का सबसे बेहतरीन गोताखोर है।
विश्व कप नहीं देख पाए?
एक बात बताऊँ? ब्राज़ील निकल गया है।
तुमने यह पहले भी देखा होगा। हैरत की बात थी, है न?
ब्राज़ील, हाँ?
पता है उसे किसने हराया? बेल्जियम ने।
पर वे उससे बड़े नाराज़ हैं। बेल्जियम।
यहाँ से निकाल रहे हैं ताकि...
बाकी के मैच देख सको।
दम है, हाँ?
महसूस भी नहीं हुआ।
आराम से, हाँ? आराम से।
उधर देखो।
ठुड्डी पर ठीक है।
-अच्छा, इसे लेना चाहते हो? -हाँ, अच्छी बात है।
अच्छा, इसे पीछे लाओ।
अच्छा, इसका सिर पीछे।
बिल्कुल।
-बढ़िया। -हाँ।
-धीरे से। -बढ़िया।
इसे पीछे खींचते हैं।
-अच्छा, देखो साँस चल रही है या नहीं। -अच्छा।
ठीक लग रहा है।
अच्छा।
इसकी साँसें ठीक से चल रही हैं।
बहुत बढ़िया।
तुम्हें लगा कि बात नहीं बनेगी?
मुझे भी नहीं।
अच्छा। मैं चला।
शुभकामनाएँ।
और तुम किस्मतवाले हो, यह देख रहे हो?
वह जॉन है। वह तुम्हें बाहर ले जाएगा, और यह दुनिया का सबसे बेहतरीन
गोताखोर है।
तुम्हारे लिए यह जगह काफ़ी रोमांचक रही, पर एक बात बताऊँ?
विश्व कप में थोड़ा रोमांच देखने को मिला। बेल्जियम ने ब्राज़ील को हरा दिया।
-हैरी, तुमने इसे टीका लगाया? -धत् तेरी।
जेसन के पहुँचने की खबर आने तक हमें रुकना था।
हाँ। मैंने ऐट्रोपीन दे दी, और अब मुझे टीका लगाना होगा।
घबराओ नहीं। हाँ।
हाँ, तुम करो। हमें रुकना नहीं है। मैं इसके जागने का खतरा नहीं ले सकता।
ठीक ही है, हाँ?
-अरे, यार, मुझे माफ़ करना। -कोई बात नहीं।
बढ़िया।
किएट, तुम्हें मेरे लड़के का नाम पता है?
-आर्म। -आर्म?
वह दल का कप्तान है।
अच्छा।
सब ठीक है।
हे भगवान।
हाँ, यह ठीक है।
बाहर मिलेंगे।
-हाँ। -हाँ।
शुभकामनाएँ, क्रिस।
कक्ष 5 प्रवेश से 1250 मीटर दूर
-जेसन ठीक है? -जेसन निकल गया।
अच्छी बात है।
-संभलकर। -अच्छा।
हाँ, आराम से।
-धीरे से। -अच्छा।
-धीरे से। -नया सिलिंडर।
मैं इसे दोबारा लगाता हूँ।
अच्छा, तो इसे संभाल लिया। ठीक है।
-निकाल रहा हूँ। -अच्छा।
यह ठीक है?
-बढ़िया। लड़का ठीक है। -अच्छा, इसे यहाँ लाते हैं।
अच्छा। चढ़ो।
-शुक्रिया। -हाँ।
-संभलकर। -हाँ।
इसे घुमा रहे हैं।
ठीक है।
एक, दो, तीन। उल्टा कर दो।
नहीं, यह साँस नहीं ले रहा।
नहीं, यह ठीक है। साँस ले रहा है।
अच्छा। हाँ। फिर से।
-हाँ। -हाँ। आराम से।
धत्! यह साँस नहीं ले रहा।
नहीं। नकाब उतारो।
-नकाब उतारो। -आराम से।
आराम से।
अच्छा, बस। नकाब उतारो।
अच्छा। हो रहा है।
अच्छा, मुझे देखने दो।
ठीक है।
साँस लो।
ठीक है, साँस ले रहा है।
जब भी इसे पानी में उतारता हूँ, साँस रुक जाती है।
-तुम ठीक हो? -हाँ। अच्छा।
-नकाब पहना दो। -ठीक है।
अच्छा। संभलकर।
जॉन, तुम ठीक हो?
हाँ, मैं ठीक हूँ। थोड़ा समय दो।
-ए, यह अभी भी ठीक से साँस ले रहा है? -हाँ।
ठीक है।
हाँ, इसे ले आओ।
अच्छा।
अच्छा, आर्म। आराम से।
हाँ, यह ठीक है।
अच्छा।
-शुक्रिया, लड़को। -चीयर्स।
कक्ष 3 समय गुज़रा : 5 घंटे 30 मिनट
अच्छा, चलो!
सिर संभालकर!
उठाने के लिए तैयार रहो।
-एक, दो, तीन। -और तेज़।
आराम से।
यह कैसा है?
यह अभी भी साँस ले रहा है।
इसका सिर संभालना।
ऑक्सीजन आ रही है।
-तैयार रहो। -साँस धीमी चल रही है।
अच्छा।
चलो!
आवश्यक संकेत ठीक हैं।
अच्छा, एकदम आराम से।
आराम से, यार।
एकदम आराम से।
इसे बाहर निकालो।
कक्ष 1 समय गुज़रा : 7 घंटे 30 मिनट
एक लड़का बाहर आ रहा है!
गवर्नर साहब ने सबको बताने के लिए कहा कि बचाव का काम अभी तक ठीक चल रहा है।
हमें नाम क्यों नहीं बता रहे?
अफ़सोस, हम कोई जानकारी नहीं दे सकते।
मुझे पता है कि आप सबके लिए कितना मुश्किल है,
पर कार्य पूरा होने के बाद, सबसे पहले आपको पता चलेगा।
छुपाने की क्या ज़रूरत है?
एंबुलेंस
अच्छा।
तैयार, हम तैयार हैं।
हाँ, यह ठीक है।
अच्छी बात है।
संभलकर।
-जॉन। -जेसन।
तुम ठीक हो?
हाँ, वह...
मुश्किल था।
ए, जॉन।
-जॉन? -हाँ?
-तुम ठीक हो? -हाँ।
मेरे लड़के का नाम आर्म था...
पल भर के लिए उसकी साँसें बंद हो गईं।
मुझे लगा कि वह...
पर नहीं। वह ठीक है।
बहुत बढ़िया, क्रिस। यह आसान नहीं है।
शुक्रिया, जॉन। शुक्रिया।
डॉक्टर?
-क्या हुआ? -चार में से चार, डॉक्टर।
-चार क्या? -सभी लड़के ठीक हैं।
बहुत बढ़िया।
हाँ।
हमारा मानना है कि विशिष्ट गोताखोरों का एक दल लड़कों को तीन किलोमीटर तक
गोता लगाकर सुरक्षित निकालने की कोशिश कर रहा है।
"गोता लगाकर सुरक्षित निकालना।" अच्छा है।
...अपनी योजना के रूप में।
आज सुबह, एक महत्त्वपूर्ण...
कोई क्रीम बिस्कुट बचे हैं?
-नहीं। -क्या है?
-मैंने सब खा लिए। -बदमाश।
...को हटाया गया ताकि महत्वपूर्ण फ़ौजियों
और स्वेच्छाकर्मियों के लिए और जगह बनाई जा सके।
बचाव कार्य को लेकर रहस्य का माहौल बना हुआ है...
कल उन्होंने कहा कि अगर हम एक लड़के को ज़िंदा बचा लाए तो सूरमा होंगे।
अब, अगर हम एक को भी मुर्दा बाहर लाए...
हाँ।
सीधा प्रसारण राहिथ्या भांगथुंग
दिन 17 सोमवार 9 जुलाई
ऑक्सीजन की टंकियों को समझदारी से रास्ते में रखा गया है।
कल के बचाव में, उन्होंने सभी टंकियाँ इस्तेमाल कर लीं।
चियैंग राई प्रांत के गवर्नर ने इसे "पानी के साथ एक जंग" बताया।
स्थानीय पूर्वानुमान में भारी बरसात का अंदेशा है।
डरने की ज़रूरत नहीं है, रिट। पता है क्यों? तुम्हारे साथ सबसे बेहतरीन गोताखोर है।
तैयार? ऊपर देखो।
अच्छा बच्चा। देखा? हो गया।
हो गया।
यह देखो। अच्छा लड़का।
मैं ड्यू हूँ।
मैं रिक हूँ।
और पाइप लाओ!
और नहीं हैं!
यही आखिरी है क्या?
हमने बैंकॉक से और मँगवाए हैं।
और पाइप चाहिए?
पाइप।
-हाँ, वे ठीक हैं। -अच्छा।
छठा स्ट्रेचर पर है।
हमें पता चला कि आज पाँच लड़कों को गुफ़ा से निकाला गया है।
मौसम की ताज़ा खबर में तूफ़ान के बादल नज़र आ रहे हैं।
मानसून आने ही वाला है।
-हाँ, यार! -हाँ!
चाई के लिए नकाब। बैंकॉक से लाया गया है।
अच्छा।
नहीं।
-लगता है कि नाप का है? -हाँ, होना चाहिए। छोटा है।
बैठो, बैज़।
शुक्रिया।
क्या कर रहे हो? इसे ऐसे ही रखना है, ठीक है?
बहुत ज़्यादा पानी है।
दिन 18 मंगलवार 10 जुलाई
-अंदर पानी का स्तर बढ़ेगा। -बिल्कुल।
-पर हम पहुँच जाएँगे न? -पता नहीं।
गोता लगाकर पता करेंगे।
निर्भर करता है, जेसन।
रिक और मैं उस समय गए थे जब पानी भरा हुआ था। बुरा हाल होता है।
छोड़ो भी। अब हम नहीं रुकेंगे।
तुम चाहो तो गुफ़ा में मर सकते हो, जेसन।
अगर मैं बाहर नहीं आऊँगा तो मुझे अंदर नहीं जाना।
जल्दी।
बारिश बंद नहीं हो रही। हमें रेत की और बोरियाँ चाहिए।
दोस्तो, पूरब की ओर पत्थरों में तीन सुराख हैं।
ठीक है। हम पहुँच सकते हैं।
-हमें जल्दी चलना चाहिए। -अच्छा, लड़को।
अच्छा, हैरी।
आज सब जाएँगे। हम यह जल्द से जल्द करेंगे।
अच्छा।
-नहीं, देखा, यह खुला है। बंद नहीं हो रहा। -हाँ। मुड़ रहा है।
अच्छा, बाकियों को बाहर निकालते हैं। फिर इसका बंदोबस्त करेंगे। ठीक है?
अच्छा, मैं करता हूँ। गुलाबी है। अच्छा लगा।
अच्छा, तो, अगला कौन है?
मुझे तैरना नहीं आता।
हम बच जाएँगे?
डरो नहीं। हमें इन पर भरोसा करना होगा।
अच्छा।
अच्छा, घूम जाओ।
यह कौन है?
-यह प्रेम है। -प्रेम।
नीचे उतर आओ, प्रेम। तुम्हें यहाँ से निकालते हैं।
हम आखिरी बचे हैं?
क्रिस तुम्हें बाहर ले जाएगा।
यह पूरी दुनिया में सबसे बेहतरीन गोताखोर है।
सही कहा।
प्रेम, पता है कि क्या करना है। तुमने देखा है।
ऊपर देखोगे? तैयार हो?
अच्छा। हाँ।
अब जाओ।
अच्छा। एक और बचा है।
तुम्हारी मर्ज़ी। ऊपर या नीचे?
ऊपर।
यह हुई न बात। कोई दर्द नहीं हुआ।
हम तुम्हें घर ले जाएँगे। शायद रात के खाने तक।
इससे ज़्यादा नहीं कर सकते। ज़्यादा खींचा तो खुल जाएगा।
-अभी भी थोड़ा ढीला है। -हमारे पास समय नहीं है। पानी चढ़ रहा है।
अगर यह अभी बाहर न निकला, तो कभी नहीं निकल पाएगा।
मैं इसे हिलने से रोकूँगा। ज़रूरत पड़ी तो पकड़ सकता हूँ।
तुम तय करो।
मैं धीरे से जाऊँगा। इसलिए पीछे ज़रा जगह रखना।
लड़के? वे हिफ़ाज़त से निकल गए?
उम्मीद करते हैं। अब तुम्हारी बारी है।
लड़कों से ज़्यादा भारी नहीं है।
मैं ठीक तुम्हारे पीछे रहूँगा।
ज़्यादा पास नहीं।
बार में मिलूँगा।
-अच्छा, अब शायद हमारी बारी है। -तुम जाओ। हम पीछे आते हैं।
हाँ। मतलब, याद रखना,
पानी का प्रवाह पहले से कहीं तेज़ है।
-और पानी... समझ रहे हो? -हाँ।
समय निकला जा रहा है,
बचाव दल पर दबाव बढ़ रहा है।
डर इस बात का है कि भारी बरसात के चलते गुफ़ा में दोबारा जिस तेज़ी से पानी भरेगा,
स्वेच्छाकर्मी बारिश के पानी का रुख पहाड़ से उतनी तेज़ी से बदल नहीं पाएँगे।
हाँ, एक और।
हैलो?
हैलो!
चलो। इसका सिर ऊपर रखो।
अगला वाला काटना शुरू करो।
ग्यारह हो गए।
अच्छा, जेसन। मैंने पकड़ लिया।
ठीक है? तीन, दो...
यह ठीक है।
संभलकर, लड़को।
हमें वे दिख रहे हैं।
क्रिस।
रिक।
तुम्हें देखकर अच्छा लगा।
मुझे नहीं पता था अगर कोई...
यह ज़िंदा है?
-हाँ। -हाँ?
नहीं, हाँ, ज़िंदा है, हाँ।
तार पीछे छूट गई।
मुझे बिजली वाली तार मिली, उसी के साथ यहाँ आया।
-पता नहीं कि मैं कहाँ हूँ। -तुम अभी कक्ष 4 में हो।
बहुत बढ़िया।
इसे टीका देते रहना।
सब ठीक होगा। हैरी का इंतज़ार करो। वह अभी आ रहा है।
-एक बार वह देख ले, ठीक है? -हाँ।
तुम्हारी ज़िम्मेदारी सिर्फ़ यह लड़का है। हम तुम्हें निकाल लेंगे।
-इसलिए तैयार रहो। -हाँ, अच्छा।
इसे नकाब पहनाओ, और वही करना जो हैरी को ठीक लगे।
ठीक है?
बाहर मिलेंगे।
क्रिस कहाँ है?
-अभी तक कक्ष चार में। -अच्छा।
-कोच साँस ले रहा है। -अच्छा।
-यह ठीक है। -अच्छा।
आराम से।
कोच ठीक लग रहा है।
क्रिस कैसा है?
उसे थोड़ी मुश्किल हो रही है।
उसे हैरी के लिए रुकने को कहा।
क्रिस?
हाँ।
क्या हो रहा है?
तार खो गई।
-तुम्हारा लड़का ठीक है? -शायद। एक बार आकर देख लो।
-इसे दोबारा टीका लगाया? -लगभग एक घंटे पहले लगाया था।
-हाँ, फिर से एक बार देते हैं। -अच्छा।
तुम चाहते हो कि आगे मैं संभालूँ?
नहीं। मुझे करना होगा।
यू-मोड़ है।
मतलब, रिक ने कहा...
उसने कहा कि वही करूँ जो तुम्हें ठीक लगे, इसलिए...
तुम मुश्किल काम कर चुके हो।
आखिरी हिस्सा मैं करूँ?
और मैं कह पाऊँगा कि मैंने बचाया।
रिक ने वही करने को कहा जो लड़के के लिए सही है।
मुझे लगता है कि यही सही है।
-ठीक है? -हाँ, ठीक है।
पंप रुक रहा है!
पंप रुक गया!
चलो, क्रिस। चलो।
हैरी!
-लड़का ठीक है? -हाँ, यह ठीक है।
-और क्रिस? -वह ठीक मेरे पीछे है।
रिक।
मैं अपने सिलिंडर लेकर आता हूँ। उसे लेने वापस जाऊँगा।
वह आता ही होगा।
बहुत अच्छे, क्रिस!
-बहुत बढ़िया। -शुक्रिया।
-मेरा लड़का... -वह ज़िंदा है।
हमने कर दिखाया, दोस्तो!
-क्रिस, ठीक हो? -हाँ।
अभी भी सब नहीं निकले।
सब बाहर चलो!
पंप फट रहे हैं!
पिचाई।
तुम्हें देख अच्छा लगा।
अच्छा।
बहुत बढ़िया, लड़को।
बहुत बढ़िया, बूढ़े आदमी।
बहुत बढ़िया।
-शुक्रिया, रिक। -शुक्रिया, कप्तान।
-बहुत बढ़िया, कप्तान। -जॉन।
-बहुत बढ़िया, दोस्तो। -शुक्रिया।
-बहुत बढ़िया। -बहुत बढ़िया।
-बहुत-बहुत शुक्रिया। -हैरी।
-शानदार, यार। -बहुत बढ़िया, लड़को।
यार, रेखा के लिए माफ़ी चाहता हूँ। वह बस...
ए, कोई बात नहीं।
हो गया।
-हाँ, हो गया। -कोई बात नहीं, क्रिस।
हाँ।
लगा कि उसे अंदर ही छोड़ना पड़ेगा।
आप सब दूर-दूर से आए हैं।
पास के शहर से।
बाकी लोग दुनिया के अलग-अलग देशों से।
आपने अपना समय दिया, विशेषज्ञता दी।
कुछ ने अपनी चावल की फसलें भी दीं।
हैलो।
और आपने बदले में कुछ नहीं माँगा।
पर मुझे पता है कि आप सबने यह
एक ही वजह से किया।
क्योंकि आपको लड़कों से प्यार था।
सब ठीक है।
हम ठीक हैं।
शुक्रिया।
बहुत-बहुत शुक्रिया, दोस्तो।
गवर्नर साहब, आप इस्तीफ़ा देंगे?
आपका स्वागत है।
अच्छा।
अच्छा। हाँ।
-हैलो। -तुमने कर दिखाया, हैरी।
इसे अभी पिता के गुज़रने की खबर मिली।
सब हैं, सर।
एक नहीं है।
हैलो।
यहाँ आओ।
चाई।
हैलो!
सैमन गूनान और नेवी सील बेरूट पाकबारा की याद में,
जो बचाव के दौरान हुए खून के संक्रमण के चलते
बाद में गुज़र गए।
बचाव के कई दिन बाद,
अगले 8 महीनों के लिए गुफ़ा पूरी तरह से पानी में डूब गई
-"चीज़" कहो। -चीज़!
स्वेच्छाकर्मियों ने लगभग 56 मिलियन गैलन पानी का रुख गुफ़ा से मोड़ा।
जिन किसानों को नुकसान हुआ, उन्हें सरकार की तरफ़ से मुआवज़ा दिया गया।
कोच और तीन लड़के जिनके राज्य नहीं थे,
उन्हें थाई सरकार द्वारा नागरिकता दी गई।
सत्रह देशों के 5,000 से अधिक लोगों ने बचाव कार्य में योगदान दिया।
संवाद अनुवादक परवीन कौर शोम